REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/91-15

25. februar 2015. godine

B e o g r a d

Z A P I S N I K

91. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE ODRŽANE 25. FEBRUARA 2015. GODINE

Sednica je počela u 9,35 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Žarko Mićin, Dragan Nikolić, Jasmina Obradović, zamenik člana Biljane Pantić Pilje, Svetislav Vukmirica, Vojislav Vujić, zamenik člana Petra Petrovića, Žarko Obradović, Nenad Nikolić, zamenik člana, Dragan Todorović, zamenik člana Tanje Tomašević Damnjanović, Balint Pastor i Vesna Besarović.

Sednici nisu prisustvovali članovi Odbora: Veroljub Arsić, Katarina Rakić, Neđo Jovanović, Mirko Čikiriz, Vesna Martinović i prof. dr Janko Veselinović, kao ni njihovi zamenici.

Na predlog predsednika Odbora, većinom glasova (sa 10 glasova za, 1-nije glasao) je usvojen sledeći:

D n e v n i r e d:

1. Razmatranje amandmana na Predlog zakona o izmeni Zakona o overavanju potpisa, rukopisa i prepisa, koji su zajedno podneli narodni poslanici Maja Gojković, Biljana Pantić-Pilja, Olgica Batić, Dragan Nikolić, Dragan Polovina, Vesna Simić i Neđo Jovanović.

Tačka dnevnog reda. Razmatranje amandmana na Predlog zakona o izmeni Zakona o overavanju potpisa, rukopisa i prepisa, koji su zajedno podneli narodni poslanici Maja Gojković, Biljana Pantić-Pilja, Olgica Batić, Dragan Nikolić, Dragan Polovina, Vesna Simić i Neđo Jovanović.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmeni Zakona o overavanju potpisa, rukopisa i prepisa i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Zoran Živković i Vladimir Pavićević;

- na član 1. koji je podnela narodni poslanik Katarina Rakić;

- na član 1. koji je podneo narodni poslanik Borislav Stefanović;

- na član 1. koji je podnela narodni poslanik Jovana Jovanović;

- na član 1. koji je podnela narodni poslanik Gordana Čomić;

- na član 1. koji je podnela narodni poslanik Aleksandra Jerkov;

- na član 1. koji je podnela narodni poslanik Vesna Besarović;

- na član 1. koji je podneo narodni poslanik Dejan Nikolić;

- na član 1. koji je podnela narodni poslanik Vesna Martinović;

- na član 1. koji je podneo narodni poslanik Jovan Marković;

- na član 1. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović-Korać, Aleksandar Senić, Branka Karavidić, Goran Bogdanović, Slobodan Homen i Blagoje Bradić;

- na član 1. koji su zajedno podneli narodni poslanici Sulejman Ugljanin, Riza Halimi, Enis Imamović, Sabina Dazdarević i Šaip Kamberi;

- na član 1. koji je podneo Odbor za pravosuđe, državnu upravu i lokalnu samoupravu;

- na član 2. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović-Korać, Aleksandar Senić, Branka Karavidić, Goran Bogdanović, Slobodan Homen i Blagoje Bradić;

- na član 2. koji su zajedno podneli narodni poslanici Borislav Stefanović, Dejan Nikolić, Gordana Čomić, Aleksandra Jerkov, Vesna Marjanović, Vesna Martinović, Balša Božović, Goran Ćirić, Nataša Vučković, Dragoljub Mićunović, Ivan Jovanović, Aida Ćorović, Jovana Jovanović, Jovan Marković i Dragan Šutanovac.

Odbor je odluku na podnete amandmane od strane narodnih poslanika doneo jednoglasno (sa 11 glasova za), a na podneti amandman na član 1. Predloga zakona, od strane Odbora za pravosuđe, državnu upravu i lokalnu samoupravu, Odbor je odluku doneo jednoglasno (sa 11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 9,50 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović